NARIADENIE KOMISIE (EÚ) č. 1277/2009
z 22. decembra 2009,
ktorým sa stanovujú ceny za stiahnutie z trhu a predajné ceny za výrobky rybného hospodárstva uvedené v prílohe I k nariadeniu Rady (ES) č. 104/2000 na rybársky rok 2010
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 104/2000 zo 17. decembra 1999 o spoločnej organizácii trhov s výrobkami rybolovu a akvakultúry (1), a najmä na jeho článok 20 ods. 3 a článok 22,
keďže:
(1)
V nariadení (ES) č. 104/2000 sa ustanovuje, že ceny EÚ, pri ktorých sa výrobky sťahujú z trhu a predajné ceny za každý výrobok uvedený v prílohe I k tomuto nariadeniu, treba určiť na základe čerstvosti, veľkosti alebo hmotnosti a prezentácie výrobku použitím konverzného faktora pre kategóriu príslušného výrobku do výšky neprevyšujúcej 90 % príslušnej orientačnej ceny.
(2)
Ceny za stiahnutie z trhu možno násobiť upravujúcimi faktormi v oblastiach rybolovu, ktoré sú veľmi vzdialené od hlavných stredísk konzumácie v EÚ. Orientačné ceny na rybársky rok 2010 boli stanovené za všetky príslušné výrobky nariadením Rady (ES) č. 1212/2009 (2).
(3)
Opatrenia stanovené v tomto nariadení sú v súlade so stanoviskom Riadiaceho výboru pre produkty rybného hospodárstva,
PRIJALA TOTO NARIADENIE:
Článok 1
Konverzné faktory používané na výpočet cien EÚ, pri ktorých sa výrobky sťahujú z trhu a predajných cien uvedených v článku 20 a 22 nariadenia (ES) č. 104/2000 na rybársky rok 2010 pre všetky výrobky uvedené v prílohe I k uvedenému nariadeniu sú stanovené v prílohe I k tomuto nariadeniu.
Článok 2
Ceny za stiahnutie z trhu a predajné ceny EÚ platné na rybársky rok 2010 a produkty, na ktoré sa vzťahujú, sú uvedené v prílohe II.
Článok 3
Ceny za stiahnutie z trhu platné pre rybársky rok 2010 v oblastiach rybolovu, ktoré sú veľmi vzdialené od hlavných stredísk konzumácie v EÚ, a produkty, na ktoré sa tieto ceny vzťahujú, sú uvedené v prílohe III.
Článok 4
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Uplatňuje sa od 1. januára 2010.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 22. decembra 2009